OpenLLM-France/wikimedia huggingface dataset:
# El sexto sentido (Sobrevila)

El sexto sentido (euskaraz Seigarren zentzumena) 1929ko Nemesio Manuel Sobrevila bilbotar zinema zuzendariaren zinema mutuko drama film bat da. Filma Madrilen egin zen, 1929ko apirilean eta maiatzean. Film abangoardista eta surrealista da, kostunbrismoaren eta foilletoien zenbait elementuez nahasturik.

## Argumentua

Oharra: Atal honek istorio osoa edo amaiera argitzen du.
Filmak bi bikoteen historia narratzen du. Gizonezkoak bat baikorra eta bestea ezkorra dira. Lehenengoaren bikoteak bizitzaz disfrutatzen du, besteak, bitartean, beti daude aspertuta. Ezkorraren neska-lagunak bere aitari zezenketak ikusteko sarrera bat erosi dio. Bikotekideak susmo txarrak ditu: nondik atera du dirua? Egoera argitzeko Kamus doktorearengana joango dira. Kamus artista mozkortia eta filosofoa da. Haren ustez zinema seigarren zentzumena da.

## Aktoreak

Gehienak Soldevilaren lagunak ziren. Guztien artean Eusebio Fernández Ardavínek 1949an Bilbon egin zen beste film batean hartu zuen parte, Neutralidad. Hauek izan ziren aktoreak:
* María Anaya: Atezaina
* Ricardo Baroja: Kamus
* Faustino Bretaño: Carmenen aita
* Enrique Durán: Carlos, baikorra
* Antonia Fernández Ardavín: Carmen
* Eusebio Fernández Ardavín: Leon, ezkorra
* Gertrudis Pajares : Luisa
* Felipe Pérez
* Francisco Marti: aberats burusoila

## Filmaren ibilbidea

Filma estreinatu zenean ez zuen arrakasta handirik izan. Donostiako Zinemaldiaren bigarren edizioan, aldiz, filma berreskuratua eta proiektatua izan zen. Une horretatik ezagutzera eman zen eta film gurtua bihurtu zen.

## Bibliografia

* Alberto López Echevarrieta: "El sexto sentido, el experimento de un bilbaíno". Bilbao aldizkaria, 2016ko urrian, 34.or.

## Kanpo estekak

* (Gaztelaniaz): Film osoa RTVEren filmotekan.
* Datuak: Q16560839
# Elektra (2005eko filma)

Elektra, 2005eko Rob Bowman estatubatuar zinema zuzendariak zuzendutako superheroi film bat da. Frank Miller komikigilearen Elektra Natchios superheroian oinarritua dago. Jennifer Garner, Goran Visnjic, Will Yun Lee, Cary-Hiroyuki Tagawa eta Terence Stamp aktoreek antzeztu zuten.
Daredevil (2003) filmaren spin-offa da.

## Argumentua

Oharra: Atal honek istorio osoa edo amaiera argitzen du.
Daredevil (2003) filmean jasotako zaurietatik osatu ondoren, Elektra (Jennifer Garner) munduko emakumezko hiltzaile arriskutsuenean bilakatuko da. Beree hurrengo misioa betetzeko ardura ematen diotenean, bere bizitza zuzendu ala suntsitu dezakeen erabakia hartuko du.

## Aktoreak

* Jennifer Garner: Elektra Natchios
** Laura Ward: Elektra neskatoa
* Goran Višnjić: Mark Miller
* Will Yun Lee: Kirigi
* Cary-Hiroyuki Tagawa: Roshi
* Terence Stamp: Stick
* Kirsten Zien: Abigail "Abby" Miller
* Colin Cunningham: McCabe
* Hiro Kanagawa: Meizumi
* Natassia Malthe: Typhoid
* Bob Sapp: Stone
* Chris Ackerman: Tattoo
* Jason Isaacs: DeMarco (kameoa)
* Ben Affleck : Matt Murdock/Daredevil (kameoa)

## Kanpo estekak

* IMBDko fitxa irakurgai (Ingelesez)
* Datuak: Q610159
# Elegantly Wasted

Elegantly Wasted INXS australiar musika taldearen estudioko 10. kantu bilduma da. 1997ko apirilak 15ean kaleratu zen, eta taldeak Michael Hutchence abeslari zuela egin zuen azken diska izateagatik bereizten da. Izan ere, abeslaria urte horretako azaroak 22an hotel bateko gela batean hilda aurkitu baitzuten.
"Don't Lose Your Head" kantua John Travoltak eta Nicholas Cagek protagonizatu zuten Face/Off filmearen soinu bandaren zati bezala agertzen da.
Bildumaren kanadar eta estatubatuar bertsioetan ez da Shine kantua agertzen. Japoniar eta australiar bertsioek bakarrik dute ordurarte argitaratu gabeko kantu bat, Let it Ride.
2004an soilik iTunes bidez deskarga daitekeen EP bat kaleratu zen, diska honetarako grabatu ziren sekula argitaratu gabeko bi mozketa dituena.

## Kantuak

| Nº | Canción | Duración |
| 1. | "Show Me (Cherry Baby)" | 4:16 |
| 2. | "Elegantly Wasted" | 4:32 |
| 3. | "Everything" | 3:13 |
| 4. | "Don't Lose Your Head" | 4:02 |
| 5. | "Searching" | 4:04 |
| 6. | "I'm Just a Man" | 4:48 |
| 7. | "Girl on Fire" | 3:55 |
| 8. | "We Are Thrown Together" | 5:36 |
| 9. | "Shake the Tree" | 4:10 |
| 10. | "She Is Rising" | 5:24 |
| 11. | "Building Bridges" | 3:57 |
| 12. | "Shine" | 3:50 |
| 13. | "Let It Ride" | 3:42 (soilik australiar eta japoniar bertsioetan agertzen dena) |

## Singleak

* "Elegantly Wasted" (1997ko martxoa)
* "Everything" (1997ko maiatza)
* "Don't Lose Your Head" (1997ko iraila)
* "Searching" (sekula kaleratu gabea)

## Kanpo estekak

* Datuak: Q1938473
# Eleginops maclovinus

Eleginops maclovinus Eleginops generoko animalia da. Arrainen barruko Eleginopsidae familian sailkatzen da. Hegoaldeko Hego Amerikako itsasoetan bizi den espezie hau bere genero eta familia monotipikoen kide bakarra da.

## Erreferentziak

* ↑ (Ingelesez) Froese, Rainer & Pauly, Daniel ed. (2006), &speciesname=maclovinus «Eleginops maclovinus », FishBase webgunean. Bertsioaren data: 2006(e)ko apirila.
* ↑ Licandeo, Barrientos and González. (2006). «Age, Growth Rates, Sex Change and Feeding Habits of Notothenioid Fish Eleginops Maclovinus from the Central-southern Chilean Coast» Environmental Biology of Fishes 77 (1): 51-61..

## Ikus, gainera

* Eleginops
* Eleginopsidae

## Kanpo estekak

* FishBase.org
* Datuak: Q2056618
* Multimedia: Eleginops maclovinus / Q2056618
* Espezieak: Eleginopsidae
# Elejalde

    Artikulu hau Zabalganeko auzoari buruzkoa da; beste esanahietarako, ikus «Elexalde».
Elejalde Gasteizko 2000. urteko Hiri Antolamenduko Plan Nagusian Zabalgana deitu zen hiri-hedapenaren baitan kokatutako sektore bat da. Urbanizazio-lanak 2006. eta 2009. urtean egin ziren, baina 2008an hasitako krisialdi ekonomikoaren ondorioz 2010. urtean hasi gabe zegoen etxebizitzen eraikuntza.

## Ikus, gainera

* Zabalgana

## Kanpo estekak

* Auzoari buruzko ionformazioa Gasteizko udalaren webgunean.2024/08/12an kontsultatua.
* Datuak: Q581355
# Elefantis

Elefantis (K.a. I mendean bizi izana) Antzinako Greziaren emakume olerkari izan zen. Bere gai nagusia erotismoa zen eta sexualitateari buruzko eskuliburu batzuk idatzi omen zituen. Garaian Greziako gorteko partaideen artean izengoiti gisa animalien izenak erabiltzea ohikoa zen; horregatik pentsatu izan daiteke izen horren atzean pertsona bat baino gehiago egon daitekeela. Egile honen testu guztiak galdu egin dira.

## Obrak

Suetonioren testuetan Tiberio erromatar enperadoreak bere bidaia batean, Capri uhartean, Elefantisen testu gehienak erosi zituela aipatzen da.
Priapeia poema batean ere Elefantisen liburu bat aipatu egiten da.
Kosmetikari buruzko liburua eta abortoari eta abortatzeko metodoei buruzko beste bat idatzi zituen.

## Erreferentziak

* ↑ Ogilvie, Marilyn Bailey (1986). Women in science : antiquity through the nineteenth century : a biographical dictionary with annotated bibliography. Cambridge, Mass.: MIT Press.
* ↑ Suet. Tib. 43.2.
* ↑ Trans. Leonard Smithers and Richard Francis Burton, Priapea sive diversorum poetarum in Priapum lusus, or, Sportive Epigrams on Priapus (1890).
* ↑ Galen 12.416 and Pliny 28.81 cited in Plant, Ian Michael (2004). Women writers of Ancient Greece and Rome: an anthology. University of Oklahoma Press.

## Kanpo estekak

* Datuak: Q450612
# Eleftherios Petrounias

Eleftherios Petrounias, grezieraz Ελευθέριος Πετρούνιας, (Atenas, Grezia, 1990eko azaroaren 30a) gimnastikan aritzen den kirolari greziarra da.
2016ko Udako Olinpiar Jokoetan (Rio de Janeiro), urrezko domina eskuratu zuen Eraztunak, gizonezko kategorian. 2020ko Udako Olinpiar Jokoetan (Tokio), berriz, brontzezkoa lortu zuen kategoria berean. Biak Grezia ordezkatuz. Tokion, Liu Yang (urrezko domina) eta You Hao (zilarrezko domina) txinatarren atzetik sailkatu zen.
2024ko Udako Olinpiar Jokoetan (Paris) brontzezko domina berri bat eskuratu zuen.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 01 ! | Eraztunak |
| 2020 | Tokio Japonia | 03 ! | Eraztunak |
| 2024 | Paris Frantzia | 03 ! | Eraztunak |

## Erreferentziak

* ↑ «Eleftherios Petrounias» olympedia.org (Ingelesez)
* ↑ «Eleftherios Petrounias» olympics.com (Gaztelaniaz)

## Kanpo estekak

* Datuak: Q19421900
* Multimedia: Elefthérios Petroúnias / Q19421900
# Elegi

Elegi Ezkabarte ibarreko herri hustu bat da, Euskal Herriko Nafarroa Garaia lurraldean kokatuta. Iruñeko merindadean eta Iruñerria eskualdeko Ibarrak azpieskualdean dago, Iruñea hiriburutik 11,3 kilometrora.
Bertako biztanleak elegitarrak ziren.

## Oharrak

* ↑ /eléɣ̞i/ ahoskatua (laguntza) Azentua: zorrotza bigarren silaban

## Erreferentziak

* ↑ Euskaltzaindia: Euskal Onomastikaren Datutegia.

## Ikus, gainera

* Ezkabarte
* Ibarrak (Iruñerria)
* Iruñeko merindadea
* Nafarroa Garaia

## Kanpo estekak

* Ezkabarteko Udalako webgune ofiziala
* Datuak: Q122470363
# Elegia

Elegia kexua, deitorea gaitzat duen poesia-lana da. Berez, pertsonaia publiko baten, adiskide baten edo pertsona maite baten heriotza deitoratzen du; hortik giza hilkortasunari buruzko hausnarketa zabala izatera igaro da.
Hala ere, literatura klasikoan elegiazko neurrian idatzitako lana zen besterik gabe (daktilo hexametroa eta pentametroa txandakatzen dituena), eta gaiari zegokionez ez zuen mugarik; literatura moderno batzuetan ere, Alemaniakoan esate baterako, elegia hitza neurriari dagokio batez ere, poemaren edukiari baino areago. Hala, Rainer Maria Rilkeren Duineser Elegien famatua (Duinoko Elegia), ez da deitorezkoa; bertan, poetak agertzen du balio espiritualen bilaketa, unibertso arrotz batean. Ingeles literaturan, ordea, XVI. mendeaz geroztik, elegia hitzak deitorezko poema esan nahi du, eta poetak aukeratutako edozein metrotan idatzia izan daiteke.
Literatura modernoan elegiak garrantzizko lekua du. Elegia aipagarrienak A.E. Housmanen To an Athlete Dying Young (Gazte hiltzen ari den atleta bati), W. H. Audenen In Memory of W. B. Yeats (W. B. Yeatsen oroitzapenez), E. E. Cummingsen My Father Moved through Dooms of Love (Aita maitasunaren galbidean ibili zen), eta John Peale Bishopen Hours (Orduak, F. Scott Fitzgeraldi buruz).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Elegiak, Gizapedian.
* Datuak: Q174864
* Multimedia: Elegies / Q174864
# Equus caballus arcelini

Equus caballus arcelini egun desagertutako etxekoturiko zaldi arraza bat da. Zaldi mota hau Pleistozenoan agertu omen zen Mendebaldeko Europan. Solutré haitzaren aztarnategi arkeologikoan azaldu omen zen, beraz Equus ferus solutrensis arrazen multzoan kokatzen da. J. L. Guadelli-k topatu omen zuen bere arrastoa 1991.en urtean. Zaldi hauek egungo poni arrazen arbasoen artean koka daitezke.

## Kanpo estekak

* Datuak: Q744169
# Equus caballus antunensi

Equus caballus antunensi egun desagertutako etxekotutako zaldi arraza, bat izan zen. Vera Eisenmann eta J. L. Cardoso ikerlariek aurkitutako zaldi mota da.
Iberiar penintsulan bizi omen zen, eta antza tarpanaren adarrekoa zen. Bere lehen aztarnak Portugalen agertu ziren. Bere tamaina txikia zela eta, (141 cm. soin gurutzera) zein beste hainbat ezagugarriengatik, Equus caballus antunensis ponien sailkapen taldean sartu daiteke.
Bere arbaso zuzena Pleistozenoan Equus caballus torralbae izan zen. Equus caballus antunensis Iberiar penintsulan hedatzen zen jada holozenoan, baina Euskal Herriko hegoaldean Equus caballus gallicusekin elkarbizi zen, edo azken honek ordezkatzen zuen, Gipuzkoako Aitzbitarte eta Urtiagako arkeologia aztarnategietan ageri denez.
Equus caballus antunensi egungo Sorraia zaldiaren arbasotzat hartzen da.

## Taxonomia

Abere honen taxonomiaren inguruko eztabaida ez dago erabat itxita. Hainbat ikerlarientzat animali hauek ez ziren etxekotuak, basatiak baizik, beraz beraien izena Equus ferus antunensi litzateke, Equus caballus izendapena soilik etxekotutako aberei ematen baitzaie.

## Erreferentziak

* ↑ https://books.google.es/books?id=iUNsUANFTnUC&pg=PA14&lpg=PA14&dq=Equus+caballus+torralbae&source=bl&ots=iWMnkGLMDj&sig=6382u2_phAL9mQ28OwL_3fXcqes&hl=eu&sa=X&ved=0ahUKEwiOrKaHr__LAhUHaRQKHfvFA8gQ6AEIJzAC#v=onepage&q=Equus%20caballus%20torralbae&f=false
* ↑ http://digital.csic.es/bitstream/10261/2344/1/Perisodactilos.pdf

## Kanpo estekak

* (Frantsesez) Arrazari buruzko artikuloa
* Datuak: Q3055924
# Erremateko tiroa

Erremateko tiroa (frantsesez: Le Coup de grâce) Marguerite Yourcenarrek idatziriko eleberri labur bat da. Sorrenton idatzi zuen Yourcenarrek, 1938an, baina 1939an argitaratu zuen Gallimard argitaletxeak.

## Edukia

Lehen Mundu Gerra bukatzear eta Sobiet Batasuneko iraultza hasi berri zenean kokatzen da istorioa. Hiru gazteren arteko harreman botere erlazioari buruzko lana da. Yourcenar berak hitzaurrean dioenez, benetako gertakizun batean oinarritua dago. Patuak elkartutako hiru gazteak, Sophie de Réval, haren anaia Conrad, eta Eric von Lohmond, haien betiko adiskidea dira, eta aurreneko orrialdetik iragartzen zaio irakurleari gertatu behar duen tragedia.
Liburua Josu Zabaletak itzuli zuen euskarara, eta Alberdania argitaletxeak argitaratu zuen 2007an.

## Erreferentziak

* ↑ «Erremateko tiroa» Alberdania Argitaletxea (Noiz kontsultatua: 2019-03-30).
* ↑ «Marguerite Yourcenaren Le coup de grÃ¢ce euskaraz» Argia (Noiz kontsultatua: 2019-03-30).

## Kanpo estekak

* Datuak: Q1193320
# Erreleku erretegia

Erreleku erretegia (gaztelaniaz Asador Erreleku) Nafarroako Galar Zendeako Kordobila kontzejuan dagoen jatetxe bat da. Garai bateko dorretxe edo jauretxe baten eraikinean dago.

## Kokalekua

San Kosme eta San Damian kalearen 1. zenbakian dago, San Kosme eta San Damian elizaren parean.

## Garraioa

Eskualdeko Hiri Garraioak line bat da:
649 Ezkirotz kalea (El Centro eraikinaren parean) :
iea 23  Kordobila — Bianako Printzea → Itaroa — OllokiGALAR (Kordobila)Ezkirotz (El Centro)IRUÑA (Iturrama)Nafarroako Unibertstiatea (Mendaur Ikastetxe Nagusia) • Ezkirotz 31 • Antso Azkarra 25 • Abejeras /12IRUÑA (2. Zabalgunea)Zaragoza 13 • Bianako Printzea 2 • Bexe Nafarroa 14 • Bexe Nafarroa 34 • Bexe Nafarroa (Apaizgaitegia)IRUÑA (Mendillorri)Sarriguren/Teilako Iturria • Sarriguren /11 • Sarriguren/MendillorriEGUESIBAR (Erripagaña)Sarriguren/AretaEGUESIBAR (Sarriguren)Olatz (Salesianos)EGUESIBAR (Olatz Txipia)Uharte (Kiroldegia)UHARTEIntxaurdia/Itaroa • Intxaurdia 1ESTERIBAR (Olloki)Zubiri (Olloki) • Asketa 3 • Esteribar 273 • Esteribar 105Ikus artikulua: 23. linea (Eskualdeko Hiri Garraioa)iea 23  Olloki — Itaroa → Bianako Printzea — KordobilaESTERIBAR (Olloki)Esteribar 105 • Esteribar/Asketa • Zubiri (Olloki)UHARTEIntxaurdia 2-4EGUESIBAR (Olatz Txipia)Uharte (Kiroldegia)EGUESIBAR (Sarriguren)Olatz (Salesianos)EGUESIBAR (Erripagaña)Sarriguren/ErromaIRUÑA (Mendillorri)Sarriguren/Erripagaña • Sarriguren 11 • Sarriguren/Teilako IturriaIRUÑA (2. Zabalgunea)Bexe Nafarroa (Apaizgaitegia) • Bexe Nafarroa /28 • Merindadeen 1-2 • Zaragoza 6-8 • Zaragoza /13IRUÑA (Iturrama)Antso Azkarra /1 • Antso Azkarra /21 • Ezkirotz 6 • Ezkirotz/Iturrama • Nafarroako Unibertstiatea (Mendaur Ikastetxe Nagusia)GALAR (Kordobila)Ezkirotz (El Centro)Ikus artikulua: 23. linea (Eskualdeko Hiri Garraioa) :

## Kanpo estekak

* Erreleku erretegiaren webgunea (Gaztelaniaz)
* Datuak: Q25475566
# Erremendiko mendatea

    Ez nahasi Erremendia partzuergo eta etxaldekin.
Erremendiko mendatea Nafarroa Garaiko Jaurrieta eta Abaurregaina udalerrian artean dagoen mendatea da, udalerri bi horiek elkarrekin duten Erremendia eremuan kokatua, Erremendia izeneko menditik hurbil. Mendatearen gainean, aisialdirako gunea dago, eta inguruko mendietan zehar ibiltzeko bideak.

## Meteorologia

Erremendiko mendatetik gertu, estazio meteorologikoa dago, Nafarroako Gobernuarena. Bertan, erliebearen berezitasuna dela eta, Nafarroa Garaiko tenperaturarik hotzenetakoak erregistratzen dira.

### Tenperaturarik baxuena

Neurtutako tenperaturarik baxuena 2005eko martxoaren 1ean neurtu zen, zeroz azpitik -24,8 gradu.

## Ikus, gainera

* Euskal Herriko mendateen zerrenda
* Abaurregaina
* Jaurrieta

## Kanpo estekak

* Datuak: Q12257117
# Errele

Errelea beste zirkuitu baten kontrolpean dagoen etengailu elektriko bat da. Erreleak era elektromagnetikoan ireki eta ixten ditu kontaktuak. Joseph Henryk asmatu zuen 1835. urtean.

## Funtzionamendua

Korronte elektriko batek haril bat zeharkatzen duenean eremu magnetiko bat sortzen du eta kontaktu mugikor batekin lotuta dagoen metalezko armadura erakartzen du. Kontaktu higikorraren mugimenduak kontaktu estatikoarekin duen konexioa irekitzea eta ixtea ahalbidetzen du. Korronte elektrikoa etetzean, armadura bere lehendabiziko posizioara itzultzen da.

## Kanpo estekak

* Datuak: Q174053
* Multimedia: Relays / Q174053
# Errelebo-lasterketa

Errelebo-lasterketak kirolean taldeka burutu ohi den abiadura proba bat da. Taldekide bakoitzak txandaka burutu ohi du, txandaro taldeki batek besteari lekukoa pasaraziz. Kirol ugaritan burutzen den proba da: atletismoa, igeriketa, patinajea, orientazio-lasterketa eta abarretan, bai pistan nahiz pistatik kanpo, baina betiere zehaztutako zirkuitu edo ibilbide baten barnean.

## Atletismoko errelebo-lasterketa

Atletismoan, errelebo-lasterketak lau edo gehiagoko taldeentzako oinezko lasterketak dira, non korrikalari batek distantzia jakin bat egiten duen, ondoren hurrengo lasterkariari lekuko izeneko hodi bat pasatzen dio, eta horrela hurrenez hurren, lasterketaren distantzia osatu arte.
Distantzia olinpikoak 4 x 100 m eta 4 x 400 m dira. 4 x 200, 4 x 800 eta 4 x 1500 metrokoak ere ofizialak dira. Beheko mailetan, eta proba batzuetan, Suediako erreleboa egiten da, non 100, 200, 300 eta 400 metroko erreleboa egiten den, kilometro bat osatuz.
4 x 100 errelebo-lasterketan, gizonezkoen munduko errekorra Jamaikako talde nazionalarena da, 2012ko Londresko Olinpiar Jokoetan egindako 36.84 segundoko markarekin, eta emakumeena, berriz, AEBko talde nazionalarena, 2012ko Londresko Olinpiar Jokoetan 40.82 segundoko denborarekin.

## Igeriketako errelebo-lasterketa

Igeriketan lau igerilarik osatutako errelebo batek, oro har, estrategia hau jarraitzen du: bigarren azkarrena, hirugarren azkarrena, geldoena, eta gero azkarrena (aingura). Hala ere, ez da arraroa ikustea motelena bigarren postuan, honela utziz: bigarrena azkarrena, motelena, hirugarrena azkarrena, eta azkenik azkarrena, edo goranzkoa: motelena, hirugarrena azkarrena, bigarrena azkarrena eta beti bezala azkena azkarrena.
Gaur egun, igeriketako erreleboko hiru kategoria olinpiko daude:
* 4x100 m libre
* 4x200 m libre
* 4x100 m estiloak.
4x50 m libre eta 4x50 m estiloak ere badaude.
Estiloen erreleboak, lau igerilarik, bizkar, bular, tximeleta eta crawl estiloak ordena horretan igeri egiten dituzte.
* Errelebo-lasterketa igeriketan.
* Errelebo-lasterketa atletismoan.

## Kanpo estekak

* Datuak: Q327742
* Multimedia: Relays (sports) / Q327742
# Erremate (argipena)

Erremate hitzak adiera zenbait ditu:
* arkitekturan, eraikin edo arkitektura elementu bateko goialdeko atala, eraikuntzari amaiera ematen dioan (ikus, esaterako, kapitel);
* kirol batzuetan, errematea, aurkariaren aterantz pilota edo baloia jaurtitzeko ekintza;
* joskintzan, errematea, jantzietako jostuei itxura hobea eta sendotasuna emateko jostura gehigarria;
* enkanteetan, errematea, eskaintza onenaren zenbatekoa.
# Eching (Landshut)

Eching Alemaniako udalerria da. Bavaria estatuan kokatuta dago, [[Landshut (barrutia)|Landshut]] barrutian. 2014an 3.756 biztanle zituen 30,14 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q260279
* Multimedia: Eching (Landkreis Landshut) / Q260279
# Eching am Ammersee

Eching am Ammersee Alemaniako udalerria da. Bavaria estatuan kokatuta dago, [[Landsberg am Lech (barrutia)|Landsberg am Lech]] barrutian. 2014an 1.661 biztanle zituen 6,24 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q165818
* Multimedia: Eching am Ammersee / Q165818
# Eching (Freising)

Eching Alemaniako udalerria da. Bavaria estatuan kokatuta dago, [[Freising (barrutia)|Freising]] barrutian. 2014an 13.415 biztanle zituen 37,31 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q254001
* Multimedia: Eching / Q254001
# Elgersburg

Elgersburg Alemaniako udalerria da. Turingia estatuan kokatuta dago, Ilm-Kreis barrutian. 2014an 1.226 biztanle zituen 9,49 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q553076
* Multimedia: Elgersburg / Q553076
# Elgeta (trikiti abestia)

Elgeta, Euskal Herriko abesti bat da, kalejira doinua. Jazinto Rivas "Elgeta" trikitilari aintzindariak sortu zuen. Maiz trikitian joan.

## Erreferentziak

* ↑ Izagirre, Koldo. (2001). Sasiaren sustraiak : Jazinto Rivas Sanz, "Intxuzabal", "Elgeta" (1905-1964). Euskal Herriko Trikitixa Elkartea ISBN 84-607-3357-2. PMC 433054617. (Noiz kontsultatua: 2022-11-08).

## Ikus, gainera

* Jazinto Rivas "Elgeta"

## Kanpo estekak

* Elgeta, Iker Goenaga
* Elgeta, Xabier Aburruzaga
* Jacinto Rivas ”Elgeta” - Kepa Junkera & Sorginak, (2014, Trikitixaren Historia Txiki Bat / Una Pequeña Historia De La Trikitixa).
* (Gaztelaniaz) «Jazinto Rivas ELGETA + CD» acordeonesdumboa.es/ (Noiz kontsultatua: 2022-11-09).
* FASIO -KALEJIRA-(JACINTO RIVAS ELGETA ) ERRENTERIA MUSIKAL AKORDEOI TALDEA (josanov, Youtube)
* «Meagasko erromeria; 'Elgeta' soinujolea - Ahotsak.eus» ahotsak.eus
* Datuak: Q116272484
# Elgea-Artiako Estazio Megalitikoa

Elgea-Artiako Estazio Megalitikoa. Tumuluak, trikuharriak eta menhirak aurkitu dira Gipuzkoa hegoaldeko estazio megalitiko honetan. Gordetzen diren aztarnak garrantzitsuak dira, tartean bi menhir, baina beste batzuk mendiko lanekin (lur berritze, pisten irekiera) txikituak izan dira.

## Historiaurreko monumentuak

Periodo orokorra: Brontze Aroa, Kalkolitoa / Eneolitoa, Burdin Aroa, Neolitoa, K.a. 3000 eta 900 urte artekoak.

## Kokapen geografikoa

Altueran berdintsua da mendi hau, gehieneko maila desberdintasuna 400 metro eskasekoa delarik. Arlabango mendatetik sortu eta bere izeneko menditik Artiaraino doan mendikatean kokatzen da, Gipuzkoako hegoaldeko muga eratuz eta beste kate eta beste estazio batzurekin elkartuz lurraldearen ekialdea. Udalerri hauetan dago estazioa: Eskoriatza, Leintz-Gatzaga eta Oñati.

## Sailkatutako monumentuak

Estazio honetan bederatzi monumentu megalitiko aurkitu dira.

### Trikuharriak

* Artaso
* Elgea I
* Urkitzako Lepoa

### Tumuluak

Gelditzen direnak bost dira. Beste bi desagertutzat jotzen dira. Ofizialki lau azaltzen dira:
* Alabitarte
* Elgea II
* Gallerdi
* Isikoaitz

### Menhir

* Mugarriaundi.
* Mugarriluze.

## Egoera legala

Estazio Megalitikoa Monumentu Multzoa eta Kultura Ondasuna deklaratu zuen Eusko Jaurlaritzak 2003an. Bertan bederatzi monumentu aipatzen dira.

## Erreferentziak

* ↑ https://www.euskadi.eus/y22-bopv/es/bopv2/datos/2003/07/0303997a.pdf

## Kanpo estekak

* Babesteko Dekretua, EHAA - 2003ko uztailak 8, 133.zenbakia.
* Eusko Jaurlaritza Kultura Ondarea webgunea.
* Datuak: Q61070880